title: 2014/567/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейския полицейски колеж за финансовата 2012 година

text:
               5.9.2014

               BG

               Официален вестник на Европейския съюз

               L 266/174

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейския полицейски колеж за финансовата 2012 година
   (2014/567/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2012 година,

               —

               като взе предвид доклада на Сметната палата относно годишните отчети на Европейския полицейски колеж за финансовата 2012 година, придружен от отговорите на Колежа (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,

               —

               като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),

               —

               като взе предвид външния одит, поръчан от Европейския полицейски колеж (Договор с реф. № CEPOL/2010/001), във връзка с възстановяването на лични разходи,

               —

               като взе предвид окончателния доклад за петгодишната външна оценка на Европейския полицейски колеж (Договор с реф. № CEPOL/CT/2010/002),

               —

               като взе предвид годишния отчет за дейността за 2009 г. на Генерална дирекция „Правосъдие, свобода и сигурност“,

               —

               като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,

               —

               като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,

               —

               като взе предвид бележката на Службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,

               —

               като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,

               —

               като взе предвид доклада на Европейския полицейски колеж и приложението към него относно прилагането на неговото Ръководство за обществените поръчки през периода от 1 юли 2010 г. до 1 юли 2011 г.,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0240/2014),

               1.

               Освобождава от отговорност директора на Европейския полицейски колеж във връзка с изпълнението на бюджета на Колежа за финансовата 2012 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския полицейски колеж, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 29.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2017/955 на Съвета от 29 май 2017 година за изменение на Решение 2008/376/ЕО относно приемането на програмата за изследвания на Изследователския фонд за въглища и стомана и относно многогодишните технически насоки за тази програма

text:
                  7.6.2017

                  BG

                  Официален вестник на Европейския съюз

                  L 144/17

            РЕШЕНИЕ (ЕС) 2017/955 НА СЪВЕТА
      от 29 май 2017 година
      за изменение на Решение 2008/376/ЕО относно приемането на програмата за изследвания на Изследователския фонд за въглища и стомана и относно многогодишните технически насоки за тази програма
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз,
      като взе предвид Протокол № 37 относно финансовите последици от изтичането на срока на Договора за ЕОВС и Изследователския фонд за въглища и стомана, приложен към Договора за Европейския съюз и към Договора за функционирането на Европейския съюз, и по-специално член 2, втора алинея от него,
      като взе предвид предложението на Европейската комисия,
      като взе предвид становището на Европейския парламент (1),
      като има предвид, че:

                  (1)

                  „Хоризонт 2020“ — рамковата програма за научни изследвания и иновации (2014—2020 г.), установена в Регламент (ЕС) № 1291/2013 на Европейския парламент и на Съвета (2) („рамковата програма „Хоризонт 2020“) дава повод за преразглеждане на Решение 2008/376/ЕО на Съвета (3), за да се гарантира, че програмата за изследвания на Изследователския фонд за въглища и стомана („програмата на RFCS“) допълва рамковата програма „Хоризонт 2020“ в секторите за въглища и стомана.

                  (2)

                  С цел да се осигури съгласувана рамка за участие в програмата на RFCS и рамковата програма „Хоризонт 2020“, е необходимо да се приведат в съответствие някои правила за участие в програмата на RFCS с тези, приложими по рамковата програма „Хоризонт 2020“.

                  (3)

                  Необходимо е да се преразгледат правилата относно компетенциите и относно състава на консултативните и техническите групи, по-специално що се отнася до естеството на експертите, назначавани от Комисията, за да се осигури по-голяма прозрачност, както и съответствие и съгласуваност с рамката за експертните групи на Комисията, и да се допринесе, доколкото е възможно, за балансирано представяне на свързаните експертни области и сфери на интереси, както и за един оптимален баланс между мъжете и жените.

                  (4)

                  Целесъобразно е да се разгледат по-опростени правила за финансиране, за да се улесни участието на малки и средни предприятия (МСП) в програмата на RFCS и да се позволи използването на „разходи за единица продукт“ за изчисляване на допустимите разходи за персонал за собствениците на МСП и други физически лица, които не получават заплата.

                  (5)

                  Необходимите мерки за прилагането на Решение № 2008/376/ЕО следва да бъдат приети в съответствие с Регламент (ЕС) № 182/2011 на Европейския парламент и на Съвета (4).

                  (6)

                  Поради това Решение 2008/376/ЕО следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Решение 2008/376/ЕО се изменя, както следва:

                  1)

                  Член 21 се заменя със следното:
                  „Член 21
                  Задачи на консултативните групи
                  За НИТР аспекти, свързани съответно с въглищата и стоманата, всяка консултативна група предоставя съвети на Комисията по следните теми:

                              а)

                              цялостното развитие на програмата за изследвания, информационния пакет, посочен в член 25, параграф 3, и бъдещите насоки;

                              б)

                              съгласуваността и евентуалното припокриване с други НИТР програми на равнището на Съюза и на национално равнище;

                              в)

                              установяването на ръководните принципи за мониторинг на НИТР проекти;

                              г)

                              значението на работата по специфични проекти;

                              д)

                              изследователските цели на програмата за изследвания, изброени в глава II, раздели 3 и 4;

                              е)

                              годишните приоритетни цели, изброени в информационния пакет, и където е уместно — приоритетните цели за специализираните покани за представяне на предложения, посочени в член 25, параграф 2;

                              ж)

                              изготвянето на наръчник за оценка и подбор на НИТР дейности, съгласно посоченото в членове 27 и 28;

                              з)

                              правилата, процедурите и ефективността, свързани с оценката на предложенията за проекти за НИТР дейности;

                              и)

                              броя, компетентността и организацията на техническите групи, както е посочено в член 24;

                              й)

                              изготвянето на покани за представяне на предложения за специализирани конкурси съгласно посоченото в член 25, параграф 2;

                              к)

                              други мерки по искане на Комисията.“;

                  2)

                  Член 22 се заменя със следното:
                  „Член 22
                  Състав на консултативните групи
                  1.   Всяка консултативна група се съставя в съответствие с таблиците, дадени в приложението. Членовете на консултативните групи са лица, които се назначават от Комисията, за да представляват общ интерес, споделян от заинтересованите лица. Те не представляват отделна заинтересована страна, а изразяват становище, общо за различните организации на заинтересованите страни.
                  Назначенията се извършват за срок от 42 месеца. Членовете, които вече не могат ефективно да участват в обсъжданията на групата, тези, които подадат оставка, или които дори след прекратяване на служебните им задължения разкрият информация, попадаща в обхвата на задължението за професионална тайна, по-специално информация относно предприятията, техните стопански отношения или разходни компоненти, няма да бъдат канени да вземат участие в заседанията на консултативните групи и могат да бъдат заменени за остатъка от мандата им.
                  2.   Членовете на консултативните групи се избират измежду експерти с компетентност в областите, посочени в глава II, раздели 3 и 4 и които са отговорили на публични покани за представяне на кандидатури. Тези експерти могат да бъдат назначавани и въз основа на предложения, представени от субектите, посочени в таблиците в приложението, или от държавите членки.
                  Те работят в съответните области и са осведомени за приоритетите в съответния сектор.
                  3.   Във всяка консултативна група Комисията се стреми да гарантира високо ниво на експертни знания, балансирано представяне на съответните експертни области и сфери на интереси и, доколкото е възможно, балансирано представяне на половете и географския произход, като се вземат предвид конкретните задачи на консултативните групи, вида на необходимите експертни знания, както и резултатът от процедурата за подбор на експерти.“;

                  3)

                  Член 24 се заменя със следното:
                  „Член 24
                  Учредяване и задачи на техническите групи по въглища и стомана
                  1.   Техническите групи по въглища и стомана („техническите групи“) оказват подкрепа на Комисията относно мониторинга на изследователските и пилотните или демонстрационните проекти.
                  Членовете на техническите групи се назначават в личното си качество от Комисията.
                  Членовете, които вече не могат ефективно да участват в обсъжданията на групата, тези, които подадат оставка, или които дори след прекратяване на служебните им задължения разкрият информация, попадаща в обхвата на задължението за професионална тайна, по-специално информация относно предприятията, техните стопански отношения или разходни компоненти, няма да бъдат канени да вземат участие в заседанията на техническите групи.
                  2.   Членовете на техническите групи се избират измежду експерти с компетентност в научноизследователските стратегии, управлението или производството в областите, посочени в глава II, раздели 3 и 4 и които са отговорили на публични покани за представяне на кандидатури.
                  Те работят в съответната област и носят отговорност по отношение на научноизследователските стратегии, управлението или производството в съответните сектори.
                  3.   Във всяка техническа група Комисията се стреми да гарантира високо ниво на експертни знания, балансирано представяне на съответните експертни области и сфери на интереси и, доколкото е възможно, балансирано представяне на половете и географския произход, като се вземат предвид конкретните задачи на техническите групи, вида на необходимите експертни знания, както и резултатът от процедурата за подбор на експерти. Членството на дадено лице в техническа група не изключва възможността то да бъде определено за експерт по оценяване.
                  Комисията гарантира, че съществуват действащи правила и процедури с цел да се предотвратят и да се управляват по подходящ начин конфликтите на интереси на членовете на техническите групи, натоварени с оценката на даден проект. Тези процедури гарантират също така равнопоставеност и справедливост по време на целия процес на мониторинг на проектите.
                  По възможност заседанията на техническите групи се провеждат на места, осигуряващи най-добри предпоставки за осъществяване на мониторинг на проектите и оценка на резултатите.“;

                  4)

                  Член 25 се заменя със следното:
                  „Член 25
                  Покана за представяне на предложения
                  1.   Всяка година се публикува годишна покана за представяне на предложения. Началната дата, от която могат да се подават предложения, се публикува в информационния пакет, посочен в параграф 3. Ако не е уточнено друго, крайният срок за подаване на предложения за оценка е всяка година на 15-и септември. В случаите, когато 15-и септември съвпада с почивните дни на седмицата, с петък или понеделник, за краен срок автоматично се посочва първият работен ден след 15-и септември. Крайният срок се публикува в информационния пакет, посочен в параграф 3.
                  2.   Когато Комисията, в съответствие с член 41, букви г) и д), реши да измени посочения в параграф 1 от настоящия член краен срок за подаване на предложения или да обяви специализиран конкурс, тя публикува тази информация в Официален вестник на Европейския съюз.

                  В обявите за специализирани покани за представяне на предложения се посочват датите и условията за подаването на документи, както и дали те се извършват на един или два етапа, а относно оценката на предложенията се посочват приоритетите и, при необходимост — видът на допустимите проекти, съгласно посоченото в членове 14—18, както и предвиденото финансиране.
                  3.   Комисията гарантира предоставянето на достатъчно указания и информация на всички потенциални участници към момента на публикуване на поканата за представяне на предложения, по-специално посредством информационен пакет, достъпен на уебсайта на Комисията. При поискване от Комисията може да се получи и копие на хартиен носител от посочения информационен пакет.
                  В информационния пакет се дава информация за подробните правила за участие, методите за управление на предложенията и проектите, формулярите за кандидатстване, правилата за подаване на предложения, примерните договори за безвъзмездни средства, допустимите разходи, максималното разрешено финансово участие, методите на плащане и годишните приоритетни цели на програмата за изследвания.
                  Заявленията се представят на Комисията в съответствие с правилата, изложени в информационния пакет.“;

                  5)

                  В член 27 вторият параграф се заменя със следното:
                  „Комисията осигурява на всички потенциални участници наръчник за оценка и подбор на проектите за НИТР дейност.“;

                  6)

                  В член 28 параграф 3 се заменя със следното:
                  „3.   Комисията съставя списък на приетите предложения, като ги класира в зависимост от резултатите от оценяването.“;

                  7)

                  Вмъква се следният член:
                  „Член 29а
                  Изпълнение на дейности
                  1.   Участниците изпълняват дейността в съответствие с всички условия и задължения, посочени в настоящото решение, Регламент (ЕС, Евратом) № 966/2012 на Европейския парламент и на Съвета (*1) и Делегиран регламент (ЕС) № 1268/2012 на Комисията (*2), както и в поканата за представяне на предложения и в споразумението за отпускане на безвъзмездни средства.
                  2.   Участниците не поемат никакви задължения, които са несъвместими с настоящото решение и със споразумението за отпускане на безвъзмездни средства. Ако един участник не изпълнява задълженията си по техническото осъществяване на дейността, другите участници изпълняват задълженията без допълнително финансиране от Съюза, освен ако Комисията не ги освободи изрично от всяко от тези задължения. Участниците гарантират, че Комисията ще бъде информирана своевременно за всяко събитие, което може значително да засегне изпълнението на дейността или интересите на Съюза.
                  3.   Участниците изпълняват дейността и вземат всички необходими и разумни мерки за тази цел. Те разполагат с подходящите ресурси за изпълнение на дейността в момента, когато тези ресурси са необходими. Когато това се налага за изпълнението на дейността, те могат да възложат извършването на работа в рамките на тази дейност на трети страни, включително на подизпълнители. Участниците носят отговорност за извършената работа пред Комисията, както и пред останалите участници.
                  4.   Договорите за подизпълнение за извършване на определени елементи от дейността следва се ограничават до случаите, предвидени в споразумението за отпускане на безвъзмездни средства, и надлежно обосновани случаи, които не могат да бъдат ясно предвидени към момента на влизането на споразумението за отпускане на безвъзмездни средства в сила.
                  5.   Трети страни, различни от подизпълнителите, може да извършват работа в рамките на дейността при условията, определени в споразумението за отпускане на безвъзмездни средства. Третата страна и работата, която да бъде извършена, се посочват в споразумението за отпускане на безвъзмездни средства.
                  Разходите, направени от тези трети страни, могат да се смятат за допустими, ако третата страна отговаря едновременно на следните условия:

                              а)

                              би изпълнявала условията за финансиране, ако беше участник;

                              б)

                              явява се свързан правен субект или има правна връзка с участник, предполагаща сътрудничество, което не се ограничава само с дейността;

                              в)

                              посочена е в споразумението за отпускане на безвъзмездни средства; и

                              г)

                              спазва правилата за допустимост и контрол на разходите, приложими спрямо участника, в споразумението за отпускане на безвъзмездни средства.

                        6.   Участниците съблюдават националното законодателство, нормативната уредба и етичните правила в държавите, където се извършва дейността. При необходимост преди началото на дейността участниците искат одобрение от съответните национални или местни комисии по етика.

                     (*1)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1);"

                     (*2)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).“;"

                  8)

                  Член 33 се заменя със следното:
                  „Член 33
                  Разходи за персонал
                  Допустими са само разходите за персонал за действително отработените часове от лица, заети пряко с дейността.
                  Разходите за персонал за собственици на малки и средни предприятия и други физически лица, които не получават заплата, могат да бъдат възстановени въз основа на разходите за единица продукт.“;

                  9)

                  Член 39 се заменя със следното:
                  „Член 39
                  Назначаване на независими и висококвалифицирани експерти
                  За назначаването на независими и висококвалифицирани експерти, предвидени в член 18, член 28, параграф 2 и член 38, се прилагат mutatis mutandis разпоредбите на член 40 от Регламент (ЕО) № 1290/2013 на Европейския парламент и на Съвета (*3).

                     (*3)  Регламент (ЕС) № 1290/2013 на Европейския парламент и на Съвета от 11 декември 2013 г. за определяне на правилата за участие и разпространение на резултатите в „Хоризонт 2020“ — рамкова програма за научни изследвания и иновации (2014—2020 г.)“ и за отмяна на Регламент (ЕО) № 1906/2006 (ОВ L 347, 20.12.2013 г., стр. 81).“;"

                  10)

                  В член 41 буква г) се заменя със следното:

                              „г)

                              промяна на крайния срок, посочен в член 25;“;

                  11)

                  В член 42 параграф 2 се заменя със следното:
                  „2.   При позоваване на настоящия параграф се прилага член 5 от Регламент (ЕС) № 182/2011 на Европейския парламент и на Съвета (*4).

                     (*4)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).“"

            Член 2
      Настоящото решение влиза в сила на двадесетия ден след публикуването му в Официален вестник на Европейския съюз.

         Съставено в Брюксел на 29 май 2017 година.

               За Съвета

               Председател

            C. CARDONA

         (1)  Становище от 14 декември 2016 г. (все още непубликувано в Официален вестник).

         (2)  Регламент (ЕС) № 1291/2013 на Европейския парламент и на Съвета от 11 декември 2013 г. за установяване на „Хоризонт 2020“ — рамкова програма за научни изследвания и иновации (2014—2020 г.) и за отмяна на Решение № 1982/2006/ЕО (ОВ L 347, 20.12.2013 г., стр. 104).

         (3)  Решение 2008/376/ЕО на Съвета от 29 април 2008 г. относно приемането на програмата за изследвания на Изследователския фонд за въглища и стомана и относно многогодишните технически насоки за тази програма (ОВ L 130, 20.5.2008 г., стр. 7).

         (4)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).


title: Решение на Комисията от 5 август 2005 година за обявяване началото на дейността на Регионалния консултативен съвет за пелагичните запаси в рамките на Общата политика в областта на рибарството

text:
Важна правна забележка

|

32005D0606

Официален вестник n° L 206 , 09/08/2005 стр. 0021 - 0021

		20050805Решение на Комисиятаот 5 август 2005 годиназа обявяване началото на дейността на Регионалния консултативен съвет за пелагичните запаси в рамките на Общата политика в областта на рибарството(2005/606/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 2004/585/ЕО на Съвета от 19 юли 2004 г. за създаване на Регионални консултативни съвети в рамките на общата политика в областта на рибарството [1], и по-специално член 3, параграф 3 от него,като взе предвид предадената препоръка от Нидерландия на 19 май 2005 г. от името на Дания, Германия, Испания, Франция, Ирландия, Полша, Португалия, Швеция и Обединеното кралство,като има предвид, че:(1) Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството [2] и Решение 2004/585/ЕО създават рамката за учредяването и дейността на Регионалните консултативни съвети.(2) С член 2 от Решение 2004/585/ЕО се създава Регионален консултативен съвет с обхват на действие пелагичните запаси (северен путас, скумрия, сафрид, херинга), във всички райони на действие на Международния съвет за експлоатация на моретата (ICES), [3] с изключение на Балтийско море.(3) В съответствие с член 3, параграф 1 от Решение 2004/585/ЕО, представителите на сектора рибарство и други групи по интереси подадоха искане за обявяване началото на дейността на този Регионален консултативен съвет в Дания, Германия, Испания, Франция, Ирландия, Нидерландия, Полша, Португалия, Швеция и Обединеното кралство.(4) Както изисква член 3, параграф 2 от Решение 2004/585/ЕО, заинтересованите държави-членове определиха дали искането по отношение на Регионалния консултативен съвет за пелагичните запаси е съобразено с разпоредбите на горепосоченото решение. На 19 май 2005 г. заинтересованите държави-членове предадоха препоръка за обявяване началото на дейността на този Регионален консултативен съвет на Комисията.(5) Комисията е извършила оценка на искането и на препоръката в светлината на Решение 2004/585/ЕО, и целите и принципите на общата политика в областта на рибарството, и намира, че Регионалният консултативен съвет за пелагичните запаси е готов да започне дейността си,РЕШИ:Член единственРегионалният консултативен съвет за пелагичните запаси, създаден по силата на член 2, параграф 1, буква е) от Решение 2004/585/ЕО, започва дейността си, считано от 16 август 2005 г.Съставено в Брюксел на 5 август 2005 година.За КомисиятаJoe BorgЧлен на Комисията[1] ОВ L 256, 3.8.2004 г., стр. 17.[2] ОВ L 358, 31.12.2002 г., стр. 59.[3] Както са определени в Регламент (ЕИО) № 3880/91 на Съвета (ОВ L 365, 31.12.1991 г., стр. 1).--------------------------------------------------


title: Решение (ЕС) 2015/899 на Съвета от 8 юни 2015 година относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (Коперник)

text:
                  12.6.2015

                  BG

                  Официален вестник на Европейския съюз

                  L 147/16

            РЕШЕНИЕ (ЕС) 2015/899 НА СЪВЕТА
      от 8 юни 2015 година
      относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (Коперник)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 189, параграф 2 във връзка с член 218, параграф 9 от него,
      като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
      като взе предвид предложението на Европейската комисия,
      като има предвид, че:

                  (1)

                  Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

                  (2)

                  В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.

                  (3)

                  В Протокол 31 към Споразумението за ЕИП се съдържат разпоредби и условия относно сътрудничеството в специфични области извън четирите свободи.

                  (4)

                  С Решение на Съвместния комитет на ЕИП № 249/2014 от 13 ноември 2014 г. сътрудничеството между договарящите се страни по Споразумението за ЕИП беше разширено, за да се включи Регламент (ЕС) № 377/2014 на Европейския парламент и на Съвета (3).

                  (5)

                  Това сътрудничество следва да включи Норвегия при условията, предвидени в Протокол 31 към Споразумението за ЕИП, като нейното участие следва да започне от 1 януари 2014 г.

                  (6)

                  Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2014 г.

                  (7)

                  Следователно позицията на Съюза в рамките на Съвместния комитет на ЕИП следва да бъде основана на приложения проект на решение,

            ПРИЕ НАСТОЯЩОТО РЕШЕНИЕ:
      Член 1
      Позицията, която да бъде заета от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
      Член 2
      Настоящото решение влиза в сила в деня на приемането му.

         Съставено в Люксембург на 8 юни 2015 година.

               За Съвета

               Председател

            D. REIZNIECE-OZOLA

         (1)  ОВ L 305, 30.11.1994 г., стр. 6.

         (2)  ОВ L 1, 3.1.1994 г., стр. 3.

         (3)  Регламент (ЕС) № 377/2014 на Европейския парламент и на Съвета от 3 април 2014 г. за създаване на програмата „Коперник“ и за отмяна на Регламент (ЕС) № 911/2010 (ОВ L 122, 24.4.2014 г., стр. 44).

         ПРОЕКТ НА
         РЕШЕНИЕ НА СЪВМЕСТНИЯ КОМИТЕТ НА ЕИП № …/2015
         от
         за изменение на Протокол 31 към Споразумението за ЕИП относно сътрудничеството в специфични области извън четирите свободи
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
         като има предвид, че:

                     (1)

                     С Решение на Съвместния комитет на ЕИП № 249/2014 от 13 ноември 2014 г. (1) сътрудничеството между договарящите се страни по Споразумението за ЕИП беше разширено, за да се включи Регламент (ЕС) № 377/2014 на Европейския парламент и на Съвета от 3 април 2014 г. за създаване на програмата „Коперник“ и за отмяна на Регламент (ЕС) № 911/2010 (2).

                     (2)

                     Това сътрудничество следва да включи Норвегия при условията, предвидени в Протокол 31 към Споразумението за ЕИП, като нейното участие следва да започне от 1 януари 2014 г.

                     (3)

                     Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2014 г.

               ПРИЕ НАСТОЯЩОТО РЕШЕНИЕ:
         Член 1
         В член 1, точка 8г, буква д) от Протокол 31 към Споразумението за ЕИП думите „Норвегия и“ се заличават.
         Член 2
         Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (*).
         Прилага се от 1 януари 2014 г.
         Член 3
         Настоящото решение се публикува в раздела за ЕИП и в притурката за ЕИП към Официален вестник на Европейския съюз.

            Съставено в Брюксел на

                  За Съвместния комитет на ЕИП

                  Председател

                  Секретари

                  на Съвместния комитет на ЕИП

            (1)  ОВ L [все още непубликувано]

            (2)  ОВ L 122, 24.4.2014 г., стр. 44.

            (*)  [Без отбелязани конституционни изисквания.] [С отбелязани конституционни изисквания.]


title: 2010/376/ЕС: Решение на Комисията от 2 юли 2010 година относно изискванията за безопасност, на които трябва да отговарят европейските стандарти за някои продукти, използвани на местата за спане на деца, съгласно Директива 2001/95/ЕО на Европейския парламент и на Съвета

text:
               6.7.2010

               BG

               Официален вестник на Европейския съюз

               L 170/39

         РЕШЕНИЕ НА КОМИСИЯТА
   от 2 юли 2010 година
   относно изискванията за безопасност, на които трябва да отговарят европейските стандарти за някои продукти, използвани на местата за спане на деца, съгласно Директива 2001/95/ЕО на Европейския парламент и на Съвета
   (2010/376/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               В Директива 2001/95/ЕО се предвижда, че европейските стандарти трябва да бъдат установени от европейските органи по стандартизация. Тези стандарти следва да гарантират, че продуктите отговарят на общите изисквания за безопасност, наложени от директивата.

               (2)

               Съгласно Директива 2001/95/ЕО даден продукт се счита за безопасен по отношение на рисковете и категориите от рискове, които са регламентирани от приложимите национални стандарти, когато той е в съответствие с доброволните национални стандарти, които транспонират европейските стандарти.

               (3)

               През 2006 г. Европейската комисия поръча извършването на проучване (2) с цел оценка на безопасността на няколко предмети за отглеждане на деца, обикновено използвани за бебета и малки деца на възраст между 0 и 5 г. Проучването бе извършено със съдействието на национални органи, национални органи по стандартизация, сдружения на потребителите, организации по въпросите на безопасността на продуктите, икономически оператори и лаборатории за провеждане на изпитвания.

               (4)

               За проучването бяха събрани статистически данни за злополуки и наранявания във връзка с тези продукти в Съюза и по света и бе извършена цялостна оценка на риска, основана на идентифицирането на основните опасности, и оценка на възможните сценарии на експозиция.

               (5)

               За предмет на последващи дейности след проучването бяха набелязани пет вида продукти, оценени в проучването, които често се срещат в подходяща за спане среда на новородени и малки деца. А именно: матраци за детски легла, обиколници, окачени на стойка бебешки легла, олекотени завивки за деца и спални чувалчета за деца.

               (6)

               Новородените спят средно на ден поне 16 часа, а на възраст между 3 и 5 години децата продължават да спят по 11—13 часа на ден. През първите пет години от живота си, заедно с периодите на будуване, бебетата и малките деца прекарват поне половин ден на място за спане. Продуктите, които се намират на местата за спане, трябва да са безопасни, тъй като обикновено точно на тези места бебетата и малките деца се оставят без надзор за по-дълги периоди през деня и през нощта.

               (7)

               Според базата данни на ЕС за нараняванията (IDB) между 2005 г. и 2007 г. в Европейския съюз в детско легло са настъпили 17 000 злополуки с деца на възраст между 0 и 4 години (3). Според Комисията за безопасност на потребителските стоки на САЩ (CPSC) всяка година от инциденти, свързани с детски легла или с продукти за детски легла, умират повече деца, отколкото по причини, свързани с други продукти за отглеждане на деца (4).

               (8)

               Бе получена информация за някои видове обиколници и спални чувалчета за деца чрез системата за бързо предупреждение (RAPEX) като криещи риск от задушаване и задавяне и впоследствие те бяха изтеглени или иззети от пазара. През 1992 г. Комисията за безопасност на потребителите във Франция препоръча предприемането на действия за информирането на потребителите и за подобряването на безопасността на детските олекотени завивки поради риск от възпламеняване, прегряване или задушаване (5). През 2002 г., 2007 г. и 2008 г. CPSC на САЩ поръча изтеглянето на някои модели матраци за детски легла поради опасност от заклещване и неоснователни твърдения (6).

               (9)

               Обиколниците, матраците и детските олекотени завивки, ако са небезопасни или се доставят без основните инструкции за безопасност, могат да доведат до увеличаване на случаите на синдрома на внезапната детска смърт (СВДС) поради опасност от прегряване и асфиксия (7).

               (10)

               В същото време обаче резултатите от проучванията сочат, че спалните чувалчета за деца могат да имат предпазваща роля по отношение на СВДС (8), тъй като те намаляват случаите на обръщане по корем и не позволяват на спалното бельо или завивки да покрият лицето или главата на детето по време на сън. Ако употребата им трябва да се насърчава поради изтъкнатите по-горе причини, необходимо е да се гарантира безопасността им по отношение на други рискове, като например задавяне с малки частици и заклещване.

               (11)

               За споменатите по-горе пет вида продукти не съществуват европейски стандарти. Следователно необходимо е да се определят специфични изисквания съгласно член 4, параграф 1, буква а) от Директива 2001/95/ЕО с оглед на това да се изиска от органите по стандартизация да разработят стандарти за намаляване на рисковете, свързани с употребата на посочените продукти.

               (12)

               Тези стандарти следва да бъдат разработени при спазване на процедурата, установена с Директива 98/34/ЕО на Европейския парламент и на Съвета от 22 юни 1998 г., установяваща процедура за предоставянето на информация в сферата на техническите стандарти и регламенти и правила относно услугите на информационното общество (9). Позоваването на приетия стандарт следва да бъде публикувано в Официален вестник на Европейския съюз в съответствие с член 4, параграф 2 от Директива 2001/95/ЕО.

               (13)

               След създаването на съответните стандарти и при условие че Европейската комисия реши да публикува позоваванията им в Официален вестник, в съответствие с установената в член 4, параграф 2 от Директива 2001/95/ЕО процедура по презумпция ще се счита, че матраците за детски легла, обиколниците, окачените на стойка бебешки легла, детските олекотени завивки и спалните чувалчета за деца, произведени в съответствие с тези стандарти, отговарят на общото изискване за безопасност, предвидено в Директива 2001/95/ЕО, доколкото става дума за изискванията за безопасност, които попадат в обхвата на стандартите.

               (14)

               Настоящото решение е в съответствие със становището на комитета, учреден в съответствие с член 15 от Директива 2001/95/ЕО,

         ПРИЕ НАСТОЯЩОТО РЕШЕНИЕ:
   Член 1
   Определения
   По смисъла на настоящото решение:

               —

               „Матрак за детско легло“ означава продукт, който осигурява опора за новородените и бебетата, които спят в детско легло. Обикновено той е с размери 60 x 120 cm или 70 x 140 cm, като дебелината му варира между 6 и 15 cm. Той може да бъде и сгъваем.

               —

               „Обиколник за детско легло“ означава платнен аксесоар за детско легло, който се привързва от вътрешната му страна, най-общо използван за подобряване на комфорта на детето. Той може да покрива поне едната страна на леглото.

               —

               „Окачено на стойка бебешко легло“ означава детско легло или люлка, често от нетвърд материал или друга плоска повърхност, прикрепена на стойка с помощта на връв, въжета или колани в една или повече опорни точки. Използва се за поставяне в легнало положение на малко бебе, което не може да стои на колене или да седи самo.

               —

               „Олекотена детска завивка“ означава платнена спална торба, запълнена с мека материя, която се използва в леглото, за да увеличи комфорта по време на сън и да предпазва от преохлаждане на тялото.

               —

               „Спално чувалче за деца“ означава подплатена или омекотена дълга торба, в която се поставя бебето и чиято цел е да предпазва от преохлаждане на тялото на детето и от задушаване по време на сън или докато то лежи в леглото.

         Член 2
   Изисквания
   Специфичните изисквания за безопасност за посочените в член 1 продукти, които трябва да бъдат спазени от европейски стандарти в съответствие с член 4 от Директива 2001/95/ЕО, са посочени в приложението към настоящото решение.
   Член 3
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 2 юли 2010 година.

            За Комисията

            Председател

         José Manuel BARROSO

      (1)  ОВ L 11, 15.1.2002 г., стр. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  Всички данни за нараняванията в базата данни IDB, 2005—2007 г.

      (4)  „Наранявания, свързани с продукти за детската стая, и смъртни случаи сред деца на възраст под 5 години“ в CPSC, м. февруари 2009 г.

      (5)  http://www.securiteconso.org/article195.html

      (6)  http://www.cpsc.gov/cgi-bin/prod.aspx

      (7)  „Environment of infants during sleep and risk of sudden infant death“ („Местата, където децата спят, и рискът от внезапна детска смърт“), British Medical Journal (британско медицинско издание), 1996 г.,

      „Changing concepts of SIDS: implications for infant sleeping environment and sleep position“ („Промяна на схващанията за СВДС: какво означава това за местата, където децата спят, и позицията по време на сън“) American Academy of Paediatrics (Американска академия по педиатрия), м. март 2000 г.

      „Sleep Environment and the risk of sudden Infant death in an urban population“ (Заобикалящата среда на спящото дете и рискът от внезапна детска смърт сред градското население), American Academy of Paediatrics (Американска академия по педиатрия), м. май 2003 г.
   http://www.hc-sc.gc.ca/cps-spc/legislation/pol/bumper-bordure-eng.php

      (8)  „Risk and preventive factors for cot death in The Netherlands, a low-incidence country“ (Рискове и предотвратяващи фактори за детска смърт в леглото в Нидерландия — страна, в която тези случаи са по-малко), European Journal of Paediatrics (Европейски журнал по педиатрия), м. юли 1998 г.

      (9)  ОВ L 204, 21.7.1998 г., стр. 37.

      ПРИЛОЖЕНИЕ

         СПЕЦИФИЧНИ ИЗИСКВАНИЯ ЗА БЕЗОПАСНОСТ ПО ОТНОШЕНИЕ НА МАТРАЦИТЕ ЗА ДЕТСКИ ЛЕГЛА

      РИСКОВЕ: Основните рискове, свързани с посочения продукт, са заклещване и запалимост.

         Изисквания за безопасност

      1.   Общи изисквания за безопасност

      Артикулите следва да не застрашават безопасността или здравето на децата или лицата, които се грижат за тях, при употреба по предназначение или по предвидим начин, като се има предвид поведението на децата. Вземат се предвид способността на ползвателите и лицата, които се грижат за тях, и по-специално по отношение на артикули, които с оглед на техните функции, размери и характеристики, са предназначени за употреба от деца на възраст под пет години. Етикетите върху артикулите или върху техните опаковки и указанията за употреба, които ги придружават, трябва да привличат вниманието на лицата, които се грижат за децата, към опасностите и рисковете, свързани с използването на артикулите, както и към начините за избягването им.
      2.   Специфични изисквания за безопасност

         Химични изисквания

      Матраците за детски легла трябва да са в съответствие със законодателството на ЕС.

         Възпламеняемост и термични характеристики

      Матраците за детски легла не трябва да представляват опасен запалим предмет в обкръжението на детето. Следователно те трябва да бъдат съставени от материали, които изпълняват поне едно от следните условия:

                  —

                  не горят, ако са пряко изложени на пламък или искра;

                  —

                  ако се подпалят, горят бавно с ниска степен на разпространение на пламъка.

            Освен това запалимите материали не трябва да отделят токсични пари по време на горене.
      Употребата на вещества за забавяне на процеса на горене следва да се сведе до минимум. Ако са употребени вещества за забавяне на процеса на горене, тяхната токсичност по време на употреба и на депонирането им след изтичане на срока им на годност не следва да излага на опасност здравето на ползвателите, на лицата, които се грижат за децата, и околната среда.

         Физични и механични свойства

         Опасност от заклещване в пролуки и отвори

      За да се избегне заклещване на тялото, главата или врата между матрака и рамката на леглото, матраците трябва да покриват изцяло основата на леглото и да издържат на натоварването, породено от детето, което стои изправено или ходи вътре в леглото.
      Детето не трябва да може да повдига частите на сгъваемия матрак, което може да му даде достъп до основата на леглото и така да се увеличи рискът от заклещване.
      Артикулите трябва да се проектират и произвеждат така че да могат в най-голяма степен да не допускат заклещване на крака, стъпала и ръце в местата между матрака и рамката или преградите на леглото.
      За да се предотврати задушаване на детето, чиято глава или тяло е заклещено между матрака и страничните части на леглото, разстоянието между матрака и страничните части на леглото трябва да бъде ограничено, като се отчете каква е формата на матрака в най-натовареното му положение върху основата на леглото.

         Опасност от заплитане

      Дължината на връзките, панделките и частите, използвани за завързване, както и големината на примките трябва да бъдат ограничени, за да се предотврати рискът от заплитане.

         Опасност от задушаване поради външно запушване на дихателните пътища

      Матраците за детски легла не трябва да имат пластмасови емблеми, които могат да бъдат отделени от децата, или непромокаем слой, който може да покрие и устата, и носа.
      Опаковката, в която се съдържат артикулите, не трябва да представлява риск от задушаване чрез запушване на дихателните пътища.
      За да се предотврати рискът от задушаване, продуктът не трябва да представлява матрак с мек пълнеж, който може да заема формата на лицето на детето или да позволява образуването на вдлъбнатини, което може да доведе до запушване на дихателните пътища.

         Задавяне и опасност от задушаване поради вътрешно запушване на дихателните пътища

      Матраците за детски легла не трябва да съдържат отделни или малки части, които могат да бъдат отделени от детето, могат да се вместят изцяло в устата на детето и да бъдат глътнати.
      Матраците за детски легла не трябва да съдържат малки части, които могат да бъдат отделени от детето и които могат да останат в гърлото или в задната част на устната кухина. Не трябва да се позволява достъп до материала, с който е запълнен матракът, особено чрез отхапване, и той трябва да може да издържа на натоварването, породено от предвидимата употреба от детето, като се отчитат възможността нишките да могат да преминат през плата и здравината на шевовете.

         Опасни ръбове

      Матраците за детски легла не трябва да имат остри ръбове или заострени върхове. Пружините не трябва да имат опасни върхове и не трябва да се подават през повърхността на матрака.

         Цялост на конструкцията

      Материалът на матрака трябва да има такива физически свойства, че матракът да не създава опасност от заклещване. Не трябва да има постоянна деформация на пълнежа на матрака, което би довело до неравности по повърхността.

         Специфични предупреждения за артикула

      Предупредителните указания и указанията за употреба трябва да дават информация на лицата, които се грижат за децата, за дебелината на матрака с цел предпазване от падане от детското легло и за подходящия размер (дължина и ширина), за да може матракът да прилегне плътно в леглото и да се предотврати заклещване.
      За да се предотврати задушаване, в инструкциите трябва да се обърне внимание на лицата, които се грижат за децата, към опасностите, които представлява струпването на два или повече матраци с цел подобряване на комфорта на детето.
      Следва да бъдат включени и предупреждения за евентуални действия, които могат да доведат до предизвикването на пожар (напр. пушене в близост до леглото).

         Хигиена

      Матраците за детски легла следва да бъдат проектирани така че да отговарят на изискванията за хигиена и чистота, за да се предотврати рискът от инфекция или зараза.

         СПЕЦИФИЧНИ ИЗИСКВАНИЯ ЗА БЕЗОПАСНОСТ ПО ОТНОШЕНИЕ НА ОБИКОЛНИЦИТЕ

      РИСКОВЕ: Основните рискове, свързани с посочения продукт, са удушаване, задушаване поради вътрешно/външно запушване на дихателните пътища и задавяне.

         Изисквания за безопасност

      1.   Общи изисквания за безопасност

      Артикулите следва да не застрашават безопасността или здравето на децата при употреба по предназначение или по предвидим начин, като се има предвид поведението на децата.
      Вземат се предвид способността на ползвателите и лицата, които се грижат за децата, и по-специално по отношение на артикули, които с оглед на техните функции, размери и характеристики, са предназначени за употреба от деца на възраст между шест и 18 месеца.
      Етикетите върху артикулите или върху техните опаковки и инструкциите за употреба, които ги придружават, трябва да привличат вниманието на лицата, които се грижат за децата, към опасностите и рисковете, които могат да възникнат при употребата на артикулите, както и към начините за избягването им.
      2.   Специфични изисквания за безопасност

         Химични изисквания

      Обиколниците за детски легла трябва да са в съответствие със законодателството на ЕС.

         Възпламеняемост и термични характеристики

      Обиколниците не трябва да крият риск от запалване в обкръжението на детето. Те трябва да бъдат съставени от материали, които изпълняват поне едно от следните условия:

                  —

                  не горят, ако са пряко изложени на пламък или искра;

                  —

                  ако се подпалят, горят бавно с ниска степен на разпространение на пламъка.

            Освен това запалимите материали не трябва да отделят токсични пари по време на горене.
      Употребата на вещества за забавяне на процеса на горене следва да се сведе до минимум. Ако са употребени вещества за забавяне на процеса на горене, тяхната токсичност по време на употреба и на депонирането им след изтичане на срока им на годност не следва да излага на опасност здравето на ползвателите, на лицата, които се грижат за децата, и околната среда.

         Физични и механични свойства

         Микробиологични рискове

      Обиколниците не трябва крият микробиологични рискове поради недостатъчно ниво на хигиената на използвания материал от животински произход.

         Опасност от заклещване в пролуки и отвори

      Обиколниците за детски легла не трябва да крият риск от заплитане на главата и врата на детето в примки или връзки, или други прикрепващи елементи. Шевовете и декоративните части на обиколника не трябва да могат да се разшиват, когато са подложени на механично въздействие при предвидимата употреба от децата, за да не крият допълнителен риск от заплитане на крайниците, главата и пръстите или да позволяват лесно достигане до пълнежа на обиколника (вж. риск от задавяне).

         Опасност от заплитане

      Не трябва да има примки или възли на обиколника, които могат да се заплетат около врата на детето. Трябва да се избягва изработването на примки по артикула, в които пръстите на ръцете или на краката на детето могат да се заплетат.

         Задавяне и опасност от задушаване поради вътрешно запушване на дихателните пътища

      Обиколниците за детски легла не трябва да съдържат отделни или малки части, които могат да бъдат отделени от детето, могат да се вместят изцяло в устата на детето и да бъдат глътнати.
      Обиколниците за детски легла не трябва да съдържат малки части, които могат да бъдат отделени от детето и могат да останат в гърлото или в задната част на устната кухина. Материалът, с който е запълнен обиколникът, не трябва да може да бъде достъпен, особено при отхапване, трябва да може да издържа на натоварването от предвидимата употреба от детето, като се отчитат възможността нишките да могат да преминат през плата и здравината на шевовете. Материалът, с който е запълнен обиколникът, не трябва да съдържа твърди или остри частици, като например метални частички, гвоздеи, игли и люспи.

         Опасност от задушаване поради външно запушване на дихателните пътища

      Продуктът не трябва да има пластмасови емблеми, които могат да бъдат отделени от децата, или непромокаем покривен слой, който може да покрие и устата, и носа.
      Опаковката, в която се съдържат артикулите, не трябва да представлява риск от задушаване чрез външно запушване на дихателните пътища.
      За да се предотврати задушаване, продуктът не трябва да представлява мек материал, който може да заема формата на лицето на детето или да позволява образуването на вдлъбнатини, което може да доведе до запушване на дихателните пътища.

         Опасни ръбове

      Обиколниците за детски легла не трябва да имат остри ръбове или заострени върхове. Те не трябва да имат заострени върхове или издадени повърхности, които да крият опасност от пробождане.

         Предпазна функция

      Обиколниците за детски легла трябва да бъдат проектирани и произведени така че да не позволяват наличието на части, които могат да се използват от децата като опора за крака при катерене.

         Опасности поради комбинация на два отделни артикула

      Обиколниците за детско легло не трябва да крият допълнителен риск от заплитане или асфиксия, ако детето успее да постави главата си между обиколника и стената на леглото.

         Специфични предупреждения за артикула

      Трябва да бъде предоставена подходяща информация за правилното прикрепяне на обиколника към стените на леглото. В предупредителните указания се посочва, че обиколникът трябва да се прикрепи правилно, без прикрепващите средства да са връзки или примки, в които може да се заплете главата и вратът на детето. Предупредителните инструкции трябва да привлекат вниманието на лицата, които се грижат за децата, към рисковете, криещи обиколниците за детски легла, които не са съвместими (поради размера или модела си) с леглото и от обиколници, които не са прикрепени правилно към леглото.

         Хигиена

      Обиколниците за детски легла трябва да бъдат проектирани и произведени така че да могат да се почистват лесно и изцяло, за да се предотврати рискът от инфекция или зараза. Продуктът трябва да отговаря на това условие и след пране/почистване според инструкциите на производителя не трябва да остава с петна, когато е в контакт с детето.

         СПЕЦИФИЧНИ ИЗИСКВАНИЯ ЗА ОКАЧЕНИ НА СТОЙКА БЕБЕШКИ ЛЕГЛА

      РИСКОВЕ: Основните рискове, свързани с посочения продукт, са заклещване, задушаване и нараняване поради поддаване и нестабилност на конструкцията.

         Изисквания за безопасност

      1.   Общи изисквания за безопасност

      Артикулите не трябва да застрашават безопасността или здравето на децата при употреба по предназначение или по предвидим начин, като се има предвид поведението на децата.
      Способността на ползвателите и на лицата, които се грижат за децата, се вземат предвид по-специално що се отнася до артикули, които с оглед на техните функции, размери и характеристики, са предназначени за употреба от деца на възраст под 12 месеца.
      Етикетите върху артикулите или върху техните опаковки и инструкциите за употреба, които ги придружават, трябва да привличат вниманието на лицата, които се грижат за децата, към опасностите и рисковете, които могат да възникнат при употребата на артикулите, както и към начините за избягването им.
      2.   Специфични изисквания за безопасност

         Химични изисквания

      Окачените на стойка бебешки легла трябва да са в съответствие със законодателството на ЕС.

         Възпламеняемост и термични характеристики

      Окачените на стойка бебешки легла не трябва да крият риск от възпламеняване в средата, в която се намира детето. Те трябва да бъдат съставени от материали, които изпълняват поне едно от следните условия:

                  —

                  не горят, ако са пряко изложени на пламък или искра;

                  —

                  ако се подпалят, горят бавно с ниска степен на разпространение на пламъка;

                  —

                  ако се подпалят, горят бавно и не произвеждат запалими отломки или топящи се капки;

            Освен това запалимите материали не трябва да отделят токсични пари по време на горене.
      Употребата на вещества за забавяне на процеса на горене следва да се сведе до минимум. Ако са употребени вещества за забавяне на процеса на горене, тяхната токсичност по време на употребата им и на депонирането им след това не следва да излага на опасност здравето на ползвателите, на лицата, които се грижат за децата, и околната среда.

         Физични и механични свойства

         Опасност от заклещване в пролуки и отвори

      Окачените на стойка бебешки легла трябва да бъдат проектирани и произведени така че да предотвратяват заклещване на главата на детето, неговите пръсти, крайници, ръце и крака в какъвто и да е отвор.

         Опасност, породена от подвижни елементи

      Окачените на стойка бебешки легла трябва да бъдат проектирани така че да предотвратяват евентуални удари на детето в леглото — в рамката на леглото или в други мебели в стаята поради страничното движение.
      Окачените на стойка бебешки легла трябва да бъдат проектирани така че да ограничават въртенето на леглото, например когато то е извъртяно настрани.
      Окачените на стойка бебешки легла не трябва да крият риск (напр. заклещване) за други деца (напр. братче или сестриче), които може да бъдат в близост до леглото.

         Риск от падане

      Стойката и самото легло трябва да бъдат достатъчно стабилни, за да предотвратяват случайно преобръщане на окаченото на стойка легло, което може да доведе до падане на детето. Бебешкото легло следва да остане стабилно, когато детето се движи в него или когато леглото се люлее в рамките на амплитудата, позволена от самата стойка за окачване.
      Приспособлението, с което се прикрепя леглото към стойката не трябва да може да се отделя от опорната греда или друго приспособление за опора.
      Устройството за окачване, включително и компонентите му трябва да издържат на движенията на детето по време на употреба.

         Опасност от заплитане

      Не трябва да има връзки или панделки на окаченото на стойка бебешко легло, които могат да се заплетат около врата на детето. Детето, което се намира в леглото, не трябва да е уязвимо към възможността за заплитане във връзките и коланите на приспособлението за окачване и приспособлението за настройка на желаната позиция.

         Задавяне и опасност от задушаване поради вътрешно запушване на дихателните пътища

      Окачените на стойка бебешки легла не трябва да съдържат отделни или малки части, които могат да бъдат отделени от детето, могат да се вместят изцяло в устата на детето и да бъдат глътнати.
      Окачените на стойка бебешки легла не трябва да съдържат малки части, които могат да бъдат отделени от детето и които могат да останат в гърлото или в задната част на устната кухина. Материалът, с който е запълнено леглото, не трябва да може да се достига и трябва да може да издържа на натоварването, породено от предвидимата употреба от детето (включително при отхапване).

         Опасност от задушаване поради външно запушване на дихателните пътища

      Продуктът не трябва да има пластмасови емблеми, които могат да бъдат отделени от децата, и други непромокаеми покрития, които могат да покрият и устата, и носа.
      Опаковката, в която се съдържат артикулите, не трябва да представлява риск от задушаване чрез външно запушване на дихателни пътища.За да се предотврати рискът от задушаване, продуктът не трябва да представлява мек материал, който може да заема формата на лицето на детето или да позволява образуването на вдлъбнатини, което може да доведе до запушване на дихателните пътища.

         Опасни ръбове

      Окачените на стойка бебешки легла не трябва да имат остри ръбове или заострени върхове. Ръбовете и ъглите, до които детето има достъп, трябва да бъдат заоблени и рендосани.
      По продукта не трябва да има издадени части, върху които детето може да падне или да се нарани.
      Продуктът не трябва да има заострени върхове или издадени повърхности, които да крият опасност от пробождане.

         Цялост на конструкцията

      Деформирането на съоръжението за окачване и поддаването на приспособлението за настройка на желаната позиция трябва да бъдат ограничени, за да се предотвратят удари или падания от леглото.
      Шевовете и декоративните части на окаченото на стойка легло не трябва да могат да се разшиват, когато са подложени на механично въздействие от предвидимата употреба от децата, за да не крият риск от оплитане на крайниците, главата и пръстите.
      Движенията, породени от теглото на тялото на детето, не трябва да създават пролуки или да изменят формата на съществуващите пролуки, което би довело до заклещване на пръстите, ръцете и краката.
      С цел да се предотврати счупване на окаченото на стойка легло и на компонентите (на стойката, приспособлението за настройка на желаната позиция, приспособлението за окачване), което има вероятност да причини физически наранявания, окачените на стойка легла трябва да могат да издържат на механичното натоварване, на което са подложени по време на употребата на продукта.

         Специфични предупреждения за артикула

      Предупредителните указания и указанията за употреба трябва да привличат вниманието на лицата, които се грижат за децата, към факта, че безопасното монтиране и настройка на леглото в желаното положение изискват определени умения. Предупредителните инструкции следва също така да предават следните послания:

                  —

                  детето може да се нарани, ако амплитудата на люлеещото движение е прекомерно голяма (напр. детето може да удари рамката на леглото или пък леглото може да удари други мебели);

                  —

                  окачените на стойка легла могат да крият риск за други деца;

                  —

                  други деца може да представляват допълнителни рискове (напр. като се опитват да се надвесят над леглото);

                  —

                  окачените на стойка легла следва да се сглобяват върху равна повърхност;

                  —

                  употребата на окачените на стойка легла за нощен сън на детето следва да не се насърчава;

                  —

                  окачените на стойка легла не бива да се използват, когато детето може вече да стои на колене или да седи само. Подходящата възрастова група за този артикул (не по-големи от 12 месеца) трябва да е ясно отбелязана.

         Хигиена

      Окачените на стойка бебешки легла трябва да бъдат проектирани и произведени така че да могат да се почистват лесно и изцяло, за да се предотврати рискът от инфекция или зараза.

         СПЕЦИФИЧНИ ИЗИСКВАНИЯ ЗА БЕЗОПАСНОСТ ПО ОТНОШЕНИЕ НА ОЛЕКОТЕНИТЕ ЗАВИВКИ ЗА ДЕЦА

      РИСКОВЕ: Основните рискове, свързани с посочения продукт, са задушаване и прегряване, което често се свързва със синдрома на внезапната детска смърт.

         Изисквания за безопасност

      1.   Общи изисквания за безопасност

      Артикулите следва да не застрашават безопасността или здравето на децата при употреба по предназначение или по предвидим начин, като се има предвид поведението на децата.
      Етикетите върху артикулите или върху техните опаковки и инструкциите за употреба, които ги придружават, трябва да привличат вниманието на лицата, които се грижат за децата, към опасностите и рисковете, които могат да възникнат при употребата на артикулите, както и към начините за избягването им.
      2.   Специфични изисквания за безопасност

         Химични изисквания

      Олекотените завивки за деца трябва да са в съответствие със законодателството на ЕС.

         Възпламеняемост и термични характеристики

      Олекотените завивки не трябва да крият риск от възпламеняване в средата, в която се намира детето.
      Те трябва да бъдат съставени от материали, които изпълняват поне едно от следните условия:

                  —

                  не горят, ако са пряко изложени на пламък или искра;

                  —

                  ако се подпалят, горят бавно с ниска степен на разпространение на пламъка;

            Освен това запалимите материали не трябва да отделят токсични пари по време на горене.
      Употребата на вещества за забавяне на процеса на горене следва да се сведе до минимум. Ако са употребени вещества за забавяне на процеса на горене, тяхната токсичност по време на употребата им и на депонирането им след това не следва да излага на опасност здравето на ползвателите, лицата, които се грижат за децата, и околната среда.

         Опасност от прегряване

      В предупредителните указания и указанията за употреба трябва да се привлече вниманието на лицата, които се грижат за децата, върху температурата в стаята, в която се използва продуктът, за да се предотврати състоянието на прегряване.

         Физични и механични свойства

         Микробиологични рискове

      Олекотените завивки за деца не трябва крият микробиологични рискове поради недостатъчно ниво на хигиената на използвания материал от животински произход.

         Опасност от заклещване в пролуки и отвори

      Шевовете и декоративните части на олекотената завивка не трябва да могат да се разшиват, когато са подложени на механично натоварване от предвидимата употреба от децата, за да не крият риск от заплитане (най-вече на пръстите).

         Опасност от заплитане

      Олекотените завивки за деца не трябва да имат връзки и примки, които могат да се заплетат около врата на детето.

         Задавяне и опасност от задушаване поради вътрешно запушване на дихателните пътища

      Олекотените завивки за деца не трябва да съдържат отделни или малки части, които могат да бъдат отделени от детето, могат да се вместят изцяло в устата на детето и да бъдат глътнати. Олекотените завивки за деца не трябва да съдържат малки части, които могат да бъдат отделени от детето и които могат да останат в гърлото или в задната част на устната кухина. Материалът, с който е запълнена олекотената завивка, не трябва да може да се достига и не трябва да съдържа твърди или остри частици, като например метални частички, гвоздеи, игли и люспи. Материалът, с който е запълнена олекотената завивка, трябва също така да може да издържа на натоварването от предвидимата употреба от детето (включително при отхапване), като се отчитат възможността нишките да могат да преминат през шевовете и здравината на шевовете.

         Опасност от задушаване поради външно запушване на дихателните пътища

      Олекотените завивки за деца не трябва да имат пластмасови емблеми, които могат да бъдат отделени от децата, и други непромокаеми покрития, които могат да покрият и устата, и носа.
      Опаковката, в която се съдържа продуктът, не трябва да представлява риск от задушаване поради външно запушване на дихателните пътища.
      Бебето трябва да може да диша спокойно и да получава достатъчно въздух, когато олекотената завивка покрие лицето му по време на сън.

         Специфични предупреждения за артикула

      Предупредителните инструкции и инструкциите за употреба трябва да привличат вниманието на лицата, които се грижат за децата, към сериозните рискове от задушаване, ако завивката се използва за деца на възраст под четири месеца.
      Минималната възраст, която се препоръчва за употреба на продукта, е девет месеца.
      Трябва да бъде предоставена и информация за размера на леглото, в което ще се използва олекотената завивка.
      Трябва да се предоставят предупредителни инструкции и относно температурата в стаята, в която ще се използва продуктът (вж. опасност от прегряване).

         Хигиена

      Олекотените завивки за деца трябва да бъдат проектирани и произведени така, че да могат да се почистват лесно и изцяло, за да се предотврати рискът от инфекция или зараза. Продуктът трябва да отговаря на това условие и след пране/почистване според инструкциите на производителя и не трябва да остава с петна, когато е в контакт с детето.

         СПЕЦИФИЧНИ ИЗИСКВАНИЯ ЗА БЕЗОПАСНОСТ ПО ОТНОШЕНИЕ НА СПАЛНИТЕ ЧУВАЛЧЕТА ЗА ДЕЦА

      РИСКОВЕ: Основният риск, свързан с продукта, е задавяне с малки частици и заклещване вътре в чувалчето.

         Изисквания за безопасност

      1.   Общи изисквания за безопасност

      Артикулите следва да не застрашават безопасността или здравето на децата при употреба по предназначение или по предвидим начин, като се има предвид поведението на децата.
      Етикетите върху артикулите или върху техните опаковки и инструкциите за употреба, които ги придружават, трябва да привличат вниманието на лицата, които се грижат за децата, към характерните опасности и рисковете, които могат да възникнат при употребата на артикулите, както и към начините за избягването им.
      2.   Специфични изисквания за безопасност

         Химични изисквания

      Спалните чувалчета за деца трябва да са в съответствие със законодателството на ЕС.

         Възпламеняемост и термични характеристики

      Спалните чувалчета за деца не трябва да крият риск от възпламеняване в заобикалящата детето среда.
      Те трябва да бъдат съставени от материали, които изпълняват поне едно от следните условия:

                  —

                  не горят, ако са пряко изложени на пламък или искра;

                  —

                  ако се подпалят, горят бавно с ниска степен на разпространение на пламъка;

            Освен това запалимите материали не трябва да отделят токсични пари по време на горене.
      Употребата на вещества за забавяне на процеса на горене следва да се сведе до минимум. Ако са употребени вещества за забавяне на процеса на горене, тяхната токсичност по време на употребата им и на депонирането им след това не следва да излага на опасност здравето на ползвателите, лицата, които се грижат за децата, и околната среда.

         Опасност от прегряване

      В предупредителните указания и указанията за употреба трябва да се привлече вниманието на лицата, които се грижат за децата, върху температурата в стаята, в която се използва продуктът, за да се предотврати състояние на прегряване.

         Физични и механични свойства

         Опасност от заклещване в пролуки и отвори

      Шевовете и декоративните части на спалното чувалче за бебета не трябва да могат да се разшиват, когато са подложени на механично натоварване от предвидимата употреба от децата, за да не крият риск от оплитане (най-вече на пръстите). Също така размерът на отворите за врата и за ръцете трябва да са с размер, който не позволява на детето да се свлече и да се озове вътре в чувалчето.

         Структурна цялост

      Връзките трябва да са здрави, така че да не позволяват на детето да се свлича вътре в чувалчето. Шевовете и връзките трябва да останат здрави след пране според указанията на производителя.

         Опасност от заплитане

      Не трябва да има връзки или примки на спалното чувалче, които могат да се заплетат около врата на детето.

         Задавяне и опасност от задушаване поради вътрешно запушване на дихателните пътища

      Спалните чувалчета за деца не трябва да съдържат отделни или малки части, които могат да бъдат отделени от детето, могат да се вместят изцяло в устата на детето и да бъдат глътнати. Спалните чувалчета не трябва да съдържат малки части, които могат да бъдат отделени от детето и които могат да останат в гърлото или в задната част на устната кухина. Материалът, с който е запълнено спалното чувалче, трябва също така да може да издържа на натоварването от предвидимата употреба от детето (включително и при отхапване), като се отчитат възможността нишките да могат да преминат през шевовете и здравината на шевовете.

         Опасност от задушаване поради външно запушване на дихателните пътища

      Спалните чувалчета за деца не трябва да имат пластмасови емблеми, които могат да бъдат отделени от децата, и други непромокаеми покрития или плат, които могат да покрият и устата, и носа.
      Опаковката, в която се съдържа продуктът, не трябва да представлява риск от задушаване поради външно запушване на дихателните пътища.
      Бебето трябва да може да диша спокойно, когато спалното чувалче покрие главата му по време на сън.

         Опасни ръбове

      Спалните чувалчета за деца не трябва да имат остри ръбове или заострени върхове.

         Специфични предупреждения за артикула

      В предупредителните указания и указанията за употреба трябва да се предоставят съвети към лицата, които се грижат за децата, да избират препоръчаните за възрастта и височината на детето спални чувалчета.
      Трябва да се предоставят предупредителни инструкции и относно температурата в стаята, в която ще се използва продуктът (вж. опасност от прегряване).

         Хигиена

      Спалните чувалчета за деца трябва да бъдат проектирани и произведени така че да могат да се почистват лесно и изцяло, за да се предотврати рискът от инфекция или зараза. Продуктът трябва да отговаря на това условие и след пране/почистване според инструкциите на производителя и не трябва да остава с петна, когато е в контакт с детето.